
EVELYN WEVER-CROES 


PROME MINISTER EVELYN WEVER - CROES: 


PARLAMENTARIONAN DEN OPOSICION A ENTREGA MOCION DI 


ORANJESTAD - 
Durante di tratamento 
di Presupuesto 2022 
den Parlamento, 
diferente mocion a 
wordo entrega. Mocion 
number 35 ta un 
mocion di desconfiansa 
entrega door di 
Parlamentario den 
oposicion sr. Rycond 
Santos do Nascimento 
contra Prome Minister 
Evelyn Wever - Croes. 
A traves di e mocion 
aki cu a wordo firma 
pa Parlamentarionan 
di AVP, MAS y Accion 
21, nan ta yega na e 
conclusion cu Prome 
Minister mester bay 
cas. Prome Minister 
Wever - Croes a repasa 
e diferente puntonan 
cu a wordo treci 
dilanti den e mocion y 
desmenti e mentiranan 
cu a constata. 


“Un mocion di 
desconfiansa ta algo 
serio y ora cu ta aplica 
esaki, mester tume na 
serio”, tabata e prome 
palabranan di Prome 
Minister na momento 
cu a cuminsa repasa e 
mocion di desconfiansa 
y cu constata cu tin 
cantidad di mentira. 


E prome punto cu e 
Parlamentario Santos 
do Nascimento ta 
menciona den e 


— 


mocion ta cu Prome 
Minister no a informa 
Parlamento di e 
maneho di energia cu 


Gobierno di Gabinete 
Wever - Croes | tabata 
trahando riba dje y 
tampoco di Eagle LNG. 
Remarcabel ta cu na 
numeroso ocasion 
Prome Minister Wever 
- Croes a papia di 
esaki den Parlamento. 
E tempo ey 
Parlamentario Santos 
do Nascimento y varios 
otro Parlamentario 
nobo cu tambe a pone 
nan firma bou di e 
mocion, no tabata den 
Parlamento ainda. 
Sinembargo, e ta 
importante pa como 
Parlamentario nobo, 
haci research prome 
cu traha un mocion 
di desconfiansa y pa 
esnan cu firma esaki, 
no firma unda cu ta. 

Premier Wever - Croes 


= 


a splica cu a cuminsa 
papia di e maneho di 
energia di Gobierno, 
na 2018 y a inclui esaki 
tambe den e relato 
anual di 2018. E relato 
aki aki a wordo publica 
pa henter Aruba por 
mira/lesa y a mande pa 
Parlamento. “Incluso a 
splica cu a bay busca 
stakeholders pa acepte 
cual a tarda dos aña. 
Despues di 2 aña a 
haya tur stakeholder 
envolvi y ta carga e 
maneho aki." 


Un otro rason di 
densconfiansa cu ta 
indica den e mocion 
ta cu Prome Minister 
Wever - Croes a 
percura pa e director di 
Utilities wordo nombra. 
Un poco research lo a 
mustra cu no ta Prome 
Minister, sino ta e 
Minister Croes encarga 
cu Energia, ta esun 


DESCONFIANSA YENA CU MENTIRA 


encarga cu esaki y el a 
splica detayadamente 
con esey a tuma luga. 
Minister Croes a hasta 
invita Parlamento pa 
bay WEB y tende di 
WEB con esaki a tuma 
luga. 

“Nos responsabilidad 
constitucional ta basa 
riba “Ministeriele 
Verantwoordelijkheid” 
cual ta responsabilidad 
ministerial di un 
minister. Esaki kiermen 
cu mester adresa 
problemanan cu tin 
cu un Minister, na e 
Minister en cuestion,” 
Premier Wever - Croes 
a splica. 


Pesey ta enfatisa na 
Parlamentarionan 
nobo pa no pone firma 
unda cu ta y no colga 
na lider di partido 
AVP sr. Mike Eman. 
“Su bachi ta bieu, e 
ta schuer y bo ta cay 


y laga bo votadornan 
na caya.”  Prome 
Minister a sigui splica 
cu un otro punto cu e 
Parlamentario a indica 
den e mocion como 
motibo pa mande cas 
ta, pasobra lo a corta 
den gastonan salarial y 
gasto di cuido sin papia 
cu ningun hende. 
Esaki ta un otro punto 
cu Prome Minister a 
desmenti indicando cu 
na numeroso ocasion 
a papia tocante di e 
recorte salarial y di 
gastonan di cuido. 
Ademas a pone 
e documentonan 
concerni ter inzage’, 
Ministernan — concerni 
a papia di dje den 
Parlamento y a inclui e 
recorte di 12.6% den 
presupuesto aworaki. 


Prome Minister a 
mustra a traves di 
diferente prueba con e 
maneho di Gobierno ta 
y locual cu ta resalta ta, 
cu AVP no ta custuma 
cu tanto transparencia. 
Pa conclui, Prome 
Minister Wever - Croes 
ta laga un conseho pa 
e Parlamentarionan 


cu si ta kere den 
transparencia y 
integridad cual ta: 


No colga tras di e 
hendenan aki!. 


Diahuebs 7 April 2022 


A UŽ 


Dialuna siman pasa, 
Parlamento a cuminsa 
trata presupuesto pa 
aňa 2022 na unda cu 
Ministernan di Gabinete 
Wever-Croes ll a 
defende e presupuesto 
di nan ministerionan. 
Dialuna 4 y diamars 
5 di april, a toca turno 
di Prome © Minister 
Evelyn | Wever-Croes 
y Minister Xiomara 
Maduro pa defende e 
presupuesto pa 2022 di 
nan ministerio. Prome 
Minister a remarca cu 
e presupuesto aki ta 
sumamente crucial 
pasobra e aña aki, 
despues di dos aña 
duro na unda cu e 
pandemia di Covid 19 
a causa nos pais un 
atraso enorme den 
trabounan cu tawata 
plania, Gobierno di 
Aruba a decreta 2022 
como Aña di Inversion 
y Oportunidad y 
Gobierno di Aruba tin 
un rol pa hunga den 
e oportunidadnan di 


LIZA ‘WE 


A O E 


inversion. 


Partido AVP sosteni 
door di oposicion, 
durante e reunionnan, 
a presenta un mocion 
di desconfiansa 
contra Prome Minister 
di Aruba. Un di e 
motibonan cu a wordo 
menciona den nan 
mocion, ta pasobra 
Prome © Minister lo 
no a haci nada pa e 
'werksternan' di SKOA. 
Esaki, Prome Minister 
a enfatisa ta un otro 
mentira mas cu AVP a 
skirbi den nan mocion. 


“Kier condena ami, 
manda mi cas pasobra 
ami a sali pa e 
'werksternan' di SKOA. 
E unico hende cu a 
saca un man y hasta 
su nek ta ami y mi tin 
cu bay cas? Ta ki señal 
bo ta manda eynan?", 
Prome Minister a 
enfatisa. 


Den su disertacion pa 


seňala tur e mentira y 
erornan cu e carta di 
mocion di desconfiansa 
ta contene, Prome 
Minister a remarca 
cu ta importante pa 
tur hende di SKOA 
especialmente esnan 
den limpiesa di SKOA, 
pone bon atencion ken 
ta para realmente na 
nan banda y ken ta haci 
uzo di e oportunidad 
simplemente pa 
oportunismo politico. 


Prome Minister a splica 
cu su colega Miniser 
Endy Croes y su 
persona a enfatisa bon 
cla, varios biaha prome 
y durante e reunionnan 
den Parlamento, cu 
mientras Gobierno ta 
den negociacion cu 
SKOA, Gobierno ta 
garantisa e pagonan 
mescos cu a bin ta 
haciendo te awor. AVP 
parce cu ta comprende 
esey masha bon pero 
kier keda insisti pa 
hunga cu inteligencia 


y sentimento di 


trahadonan den 
limpiesa di SKOA y 
cu pueblo di Aruba. 
Ta bon cu oposicion 


comprende cu 
Parlamento ta e 
constitucion mas 


halto di nos pais y no 
por haci e weganan 
aki. Parlamento ta 
algo serio y ta conta 
cu hendenan cu ta 
tuma nan trabou di 
parlamentario na serio 
tambe. 


“No tin necesidad pa 
kita hende ni pa subi 
schoolgeld. — Unabes 
negociacion caba y 
nos weita kico ta e 
suma envolvi, kico ta 
e situacion exacto, 
si mester nos lo bin 
Parlamento y nos lo 
tuma tur e input cu 
Parlamento a duna nos 
den e dianan aki como 
un sosten pa yega na 
un solucion pa SKOA. 
Esey ta hopi importante 
pa nos señala awe”, 


Prome Minister a duna 
di conoce. 


Cu esaki tambe, 
Prome Minister a laga 
sin base e mocion 
di desconfiansa cu 
AVP y oposicion a 
firma pa mande cas, 
enfatisando cu esaki 
ta un falsedad y falta di 
respet na nos pueblo 
henter pa uza SKOA y 
‘Werksternan di SKOA 
como un motibo pa kita 
e mandatario prinicipal 
di nos pais for di 
trabou. E mocion di 
desconfiansa a wordo 
desaprobra dunando 
tambe e confiansa na 
nos Prome Minister 
pa sigui lucha cu fe y 
determinacion pa nos 
pais y sigui lucha na 
bienestar di nos pais na 
unda su meta principal 
como lider di Gabinete 
Wever-Croes II, ta crea 
inversionnan cu ta 
brinda oportunidadnan 
pa cada ciudadano di 
nos pais. 


Den un conferencia 
di prensa diahuebs 6 
di April 2022, Minister 
di Naturalesa, Ursell 
Arends a presenta 
National Plan for Stray 
Animals (NPSA), como 
forma pa atende cu e 
problematica di cacho 
riba caya. 


E plan aki a ser hereda 
di Gabinete Wever 
Croes 1 cu den 2019 a 
lansa e Plan Nacional 
pero pa cual no tabata 
tin fondo disponibel. 
Den oktober 
2021, Ministerio di 
Naturalesa a actualisa 
esaki y a percura pa 
tin e fondonanan pa 
por ehecuta e plan, cu 
caracter di urgencia di 
e problematica. 


Minister Arends a 
observa un division 
entre stakeholders pa 
motibo di diferente 
vision riba e solucion 
pa e problematica. 
Esaki den corto por 
ser describi © como 
un diferencia entre 
un pensamento 
di Trap, Neuter 8 
Release (TNR), y 
un pensamento cu 
ta tene cuenta cu e 
leynan exsistente 
y e problematica di 
cachonan riba caya, 
mirando e realidad 
grave di e situacion 

ANA DI 
INVERSION Y 
OPORTUNIDAD 


MINISTER URSELL ARENDS 


Integridad, Naturalesa, Transporte y 
Cuido di Grandinan 
Vice Prome Minister 


actual. 


Mester tene cuenta 
cu tin un grupo grandi 
cu tambe ta vocifera 
nan preocupacion y 
derechonan, cual ta 
e grupo cu ta sinti 
molester di animalnan 
riba caya. Entre otro tin 
e peaton, ciclistanan 
y e sector di horeca y 
hotelero. 


Ta importante pa 
enfatisa cu e plan 
aki ta forma parti di e 
maneho integral pa 
loke ta trata Naturalesa 
y Bienestar di Animal 
cu lo ser publica den 
e siguiente periodo 
nos dilanti. Den e 
maneho lo enfoka riba 
puntonan di atencion 
cu ta trece e bienestar 
di nos animalnan den 
peliger por ehemplo 
maltrato y negligencia, 
mientras ta stimula un 
cuido responsabel y cu 
carifio. 


Durante e conferencia 
di prensa tambe a 
lansa un campaňa di 
Gobierno di Aruba den 
colaboracion cu Post 
Aruba N.V. pa asina 
stimula doňonan riba 
nan responsabilidad pa 
mantene nan mascota 
den cura den un forma 
conforme e ley. 


O INI 

RELATO ANUAL 2021 CONSEHO CONSULTATIVO (RAAD VAN ADVIES) 


Oranjestad — Dialuna 
dia 28 di maart 2022 
Conseho Consultativo 
(Raad van Advies) a 
entrega su relato anual 
di aňa 2021 na Prome 
Ministro sra. mr. Evelyn 
Wever-Croes. E relato 
anual ta accesibel riba 
e website di Raad van 
Advies. 

Manera custumber 
e relato anual ta 
contene no solamente 
un resumen di e 
trabounan haci durante 
e aňa, sino tambe 
un bista critico riba e 
desarovonan durante 
dicho aňa. 


Den e tema di relato 
anual cu e biaha 
aki ta carga e titulo- 
Voorstellen van 
Rijkswet- Kansen 
en Uitdagingen, ta 
evalua e desafionan 
y oportunidadnan cu 
ambos Rijkswetten 
ta crea pa Aruba. 
Raad ta urgi gobierno, 
parlamento y otro 
stakeholdernan pa haci 
uzodieoportunidadnan 
y enfrenta e desafionan 
den un manera 
proactivo 


Esun cu ta desea 
di sa mas tocante e 
trabounan di Raad van 
Advies den aña 2021 y 
e tema menciona, por 
consulta e relato riba e 
website di Raad: www. 
rva.aw. 


Gabinete Wever - Croes JI 


ORANJESTAD - Un di 
e recomendacionnan 
di CAFT y Raad van 
Advies pa  mehora 
e presentacion di e 
Presupuesto 2022 di 
Pais Aruba, ta pa inclui 
den e presupuesto 
un bista financiero 
di e reformanan cu e 
Landspakket ta trece 
cune pa e aña coriente 
y e añanan venidero. 
Pa por cumpli cu e 
recomendacion aki, 
durante e debate riba 
Presupuesto 2022, 
Minister Maduro a 
entrega un segundo 
Nota di Cambio pa 
asina cuminsa refleha e 
efecto di e reformanan 
di e Landspakket den 
Presupuesto 2022. 


Nota di Cambio ta 
inclui punto D 4.2 y 
H11 Landspakket 

Den e segundo Nota 
di Cambio a inclui 
e bista financiero 
pa dos proyecto cu 
mientrastanto ya 
ta conoci ki efecto 
financiero nan tin riba 
e presupuesto di nos 
Pais. Ta trata di e 
costonan pa introduci 
un registro di 'Ultimate 
Beneficial Owners' 
(UBO register) cu ta 
un di e proyectonan 
cu ta cay bou tema 
D. Sector Financiero 
di e Landspakket (D 

XIOMARA MADURO 


DURANTE TRATAMENTO DI PRESUPUESTO 2022: 
MINISTER MADURO A ENTREGA UN SEGUNDO NOTA DI CAMBIO PA CUMINSA REFLEHA E EFECTO 
DI E REFORMANAN DI E LANDSPAKKET DEN PRESUPUESTO DI PAIS ARUBA 


4.2) y e fondonan cu 
ta bay drenta den e 
Fondo di Criminalidad 
pa asina por reinforza 
e seguridad di 
nos frontera, cu ta 
un proyecto cu ta 
cay bou tema H. 
Reenforza Estado di 
Derecho (H11), di e 
Landspakket. 


Miho bista financiero 
despues di mita aňa 
2022 

Minister di Finansa a 
splica Parlamento cu 


Bijlage B: Meerjarig financieel overzicht Landspakket behorend tot ontwerp begroting 2022 


Budgettaire 


Vitsplitsing totalen naar hoofdcategorie 
(bedragen x Afl. 1.000) 


itvosringsagenda (bedragen x AN, 1.000) 


oss 1058 1058 


na e momentonan aki 
ainda no tin un bista 
completo riba ki efecto 
financiero e reforma 
nan di e Landspakket 
lo trece cune pa e 
presupuesto di nos 
Pais. Actualmente 
tin 66 investigacion 
ta tumando lugar 
na Aruba pa asina 
saca afor kico mester 
mehora pa nos Pais 
por ta mas fuerte para. 
Na momento cu e 
investigacionnan caba 
y e resultado ta conoci, 


Diahuebs 7 April 2022 


cuantifica 
esaki pa asina por 
tin un bista cuanto e 
reforma necesario lo 
bay costa y di unda 
e fondo mester bin. 
Conforme e agenda cu 
cada kwartaal ta keda 
aproba pa Minister 
President y Secretario 
di Estado Hulandes, 
mayoria investigacion 
lo keda cla mita di aña 
2022 y pesey despues 
di mita aña 2022 lo tin 
un miho bista di kico e 
reformanan necesario 
ta costa y unda mester 
aloca e gastonan aki 
den e presupuesto di 


lo mester 


nos Pais. 


Den Presupuesto 
Supletorio lo trece mas 
claridad 

Minister Maduro a 
splica Parlamento cu 
asinacutinmasclaridad 
riba e consecuencia 
financiero di e 
reformanan di e 
Landspakket, loporhaci 
esakinan mas visibel 
den e Presupuesto 
Supletorio di Pais Aruba 
cu ta wordo presenta 
conforme reglanan 
presupuestario na final 
di aña. 

GEOFFREY WEVER 


Departamento di Asuntonan Economico, Comercio y Industria/IDEA, ta 
ofrece un curso pa tur empresarionan of futuro empresarionan 


ORANJESTAD - Riba 4 mei proximo lniciativa pa Desaroyo di Empresa 
Arubano (Idea) ta presenta su curso “Empresario Prepara II” cual ta wordo 
organisa door di Departamento di Asuntonan Economico, Comercio y 
Industria. 


Meta di e curso aki ta: 


° pa yuda nos clientenan y futuro empresarionan crea un cultura 
innovativo den nan negoshi, 

. con pa cumpli cu nan debernan cu e pago di impuesto, 

. con pa diseña un website y sigui engrandece e nivel di informacion 
y strategia pa haci di nan negoshi uno exitoso y 

. con pa maneha nan negoshi den un forma mas eficiente y manera 
debe ser. 


E curso ta consisti di e siguiente topico nan: 


° Create a Culture of Innovation 

. Small Business Tax 

. Developing Brand Awareness for Customer Satisfaction 
. Leadership and Management 


" Ň , i ROM Online Business Education 
Empresario Prepara lo cuminsa 4 di mei 2022 y ta consisti di 19 les (dos Man ET 


biaha pa siman, riba dialuna y diaranson). E curso lo termina 6 di juli 
2022. Horario ta 7.00 pm pa 9.15 pm y pa e lesnan lo tin un schedule cu Meli 
lo mester tene cuenta cune. E curso lo wordo duna riba e plataforma di 
Microsoft Teams. 

Curso “Empresario Prepara II" ta costa Afl. 285,-. Mester completa tur e 
fasenan pa por logra un certificado na final. 


Criteria pa atende curso “Empresario Prepara II”: 

- Ta preferibel pa tin nivel di MAVO of ekivalente. Diploma no ta 
necesario. 

- Mester tin conocemento di computer y di e plataforma Microsoft 
Teams. 

- Conocemento basico di Papiamento, Hulandes y Ingles ta 
necesario. 


SINTONISA 


CONFERENCIA DI PRENSA 
č DI GOBIERNO DI ARUBA 


Gabinete Wever-Croes 


Tur dialuna y diahuebs | 10:00 


Pa informacion y inscripcion por yama oficina di IDEA na 521-2439/521- 
2440/521-2400 of por manda un email na L.croes@deaci.aw. 


Tambe por like IDEA su Facebook pagina: Idea-Aruba. 


am 


E 


CTED CNN! 


(+) 

AÑA DI 
INVERSION Y 
OPORTUNIDAD 


MINISTER ENDY CRO 


ORANJESTAD: 
Recientemente 
den un encuentro 
ameno Minister 
Endy Croes a reuni 
cu docentenan di 
IPA pa cu e estudio 
di © movecion y 
salud. Tin diestres 
studiante ta 
finalisando nan 
estudio pa por duna 
sport na scol. En 
conexion cu esaki 
mester haci un 
stage den exterior 
pero door di e 
pandemia di Covid 


19 esaki no por a 
bay door aňa pasa, 
pero lo continua 
den 2022. Si tur cos 
bay manera planea 
Aruba lo conta 
den e proximo aňa 
escolar cu diestres 
docente di sport 
cu lo asisti na 
scolnan. Pa finalisa 
e Mandatario a 
expresa cu e tabata 
un bon reunion y 
ta desea e futuro 
docentenan exito 
cu nan stage. 


„r = 


Tara Tenaga ie w 
riba aa bo por logra, 


lo Logra sin d 


NE A. 


Porta habrí, 
Solucion Concreto 


ciplina y consistencia! 
NE ze 


MINISTER ENDY CROES 


Enseňansa y Deporte 


Nos Salud na Prome Luga.. 
Ban Cuida nos Salud! 


Gobinete Wever-Croes || 

MINISTER ENDY CROES A RICIBI REPRESENTANTENAN 


DI ERASMUS PLUS DI MADRID, SPANA 
PROGRAMA DI UNION EUROPEO CU TA ALOCA FONDONAN PA SOSTENE ENSENANSA Y DEPORTE 


ORANJESTAD: Diamars 
mainta den un encuentro 
informativo Minister 
Endy Croes a reuni cu 
representantenan CEIP 
Magerit di Spaňa, sr. 
Oscar Seco Montero, sr. 
Angel Perez y sr. Felipe 
Carbajo. Tambe presente 
na e mainta ameno 
tabata coordinador di 
e proyecto di Erasmus 
Plus sra. Monigue 
Breinburg, cabesante di 
Pius X sra. Sheila Tromp, 
coordinador di Pius X, 
sra. Saskia Maclean, 
Cabesante di St. 
Franciscus, sra. Nadine 
Kirindongo, cabesante 
di St. Dominicus sra. 
Caroline Cardose y sra. 
Emilaine Giel di Erasmus 
Plus alabes coordinador 
St. Dominicus College. 


Erasmus Plus ta un 
programa di Union 
Europeo cu ta aloca 
fondonan pa duna 


sosten na enseňansa, 
deporte y hoben na 
Europa. Meta di e 
reunion tabata entre otro 
pa informa e Mandatario 
di Enseňansa y Deporte 
riba e posibilidadnan 
di programa 2021 — 
2027 di Erasmus Plus, 
como tambe pa facilita 
oportunidad na docente, 
studiante y boluntarionan 
pa haci intercambio na 
otro ciudad. E grupo 


s- erasmus+ 


di docentenan cu a 
bay Spaňa aña pasa a 
comparti nan experencia 
na otro ciudad Europeo, 
aintercambia experencia 
riba e metodologia con 
pa duna les y enrikece 
nan mes na ideanan 
nobo pa ora nan ta 
bek na Aruba nan por 
comparti esaki. E aňa aki 
e grupo ta preparando 
pa bay Finlandia. 


Monigue Breinburg 
a expresa di ta hopi 
orguyoso y contento cu 
e proyecto di Erasmus 
Plus ta un realidad 
y a añadi cu nan ta 
docentenan y nan ta 
haciendo e diferencia pe 
futuro di Aruba. David 
Seco ta contento di ta na 
Aruba den un proyecto 


meer perspectief 


internacional di Erasmus 
Plus y por a presenta 
e sistema di educacion 
di Spaňa. Alabes ta en 
curasha otro scolnan pa 
participa n'e proyecto di 
Erasmus Plus y asina 
sigui yuda eleva e nivel di 
enseñansa ne scolnan. 


Minister Endy Croes 
a informa cu lo 
percura pa haci uzo 
optimal di e fondonan 
di Erasmus Plus pa 
brinda oportunidad na 
nos docentenan como 
tambe nos studiantenan 
di intercambio den 
e proyecto aki. E 
mandatario a sigui 
bisa cu e ta un bunita 
proyecto y kere cu 
Aruba mester profundisa 
mas den e materia 


aki no solamente den 
enseñansa pero tambe 
den deporte. Finalisando 
Minister Endy Croes ta 
felicita e tres scolnan 
cu a cuminsa cu e 
contacto y logra e prome 
proyecto. Masha danki 


na e scol di Madrid 
cu tabata presente na 
Aruba pe presentacion 
pa duna conocemento 
y e contacto cu nos ta 
creando pa bienestar 
general di enseñansa y 
pronto pa deporte 

